উইচি লামতেস নকতেন

উইচি লামতেস নকতেন বা উইনহায়েক হচ্ছে উইচি ভাষা। মূলতঃ বলিভিয়ায় এ ভাষা ব্যবহার করা হয়ে থাকে। ১৯৯৪ সালের হিসেব অনুযায়ী, আনুমানিক ১,৮১০জন উইচি ব্যক্তি এ ভাষায় কথা বলে থাকেন। একই সালে আর্জেন্টিনায়ও অতিরিক্ত আরও একশত ব্যক্তি এ ভাষায় কথা বলতেন। বলিভিয়ায় তারিজা ডিপার্টমেন্ট, পিলকোমাও নদীর দক্ষিণ-পশ্চিমাংস ও করদিলেরা দ্য পিরাপো এলাকায় ভাষাটিতে কথা বলা হয়। আর্জেন্টিনায় উত্তরাঞ্চলীয় সীমানা থেকে সাল্তার তারতাগাল পর্যন্ত ভাষাটির ব্যবহার করা হয়। মাতাকো, বলিভিয়ান, মাতাকো নকতেন, নকতেন, নকতেনেস, ওকতেনাই ও উইনহায়েক নামেও ভাষাটিকে ডাকা হয়। তন্মধ্যে, সর্বশেষের নামটি ২০০৯ সাল থেকে বলিভিয়ার সংবিধানে ব্যবহার করা হচ্ছে।"Wichí Lhamtés Nocten." Ethnologue. Retrieved 30 Jan 2012.

 তথ্যসূত্র 

বিষয়শ্রেণী:মাতাকোয়ান ভাষা
বিষয়শ্রেণী:আর্জেন্টিনার ভাষা
বিষয়শ্রেণী:বলিভিয়ার ভাষা